২৫০ কোটি নিয়েও খেলতে আসেনি আর্জেন্টিনা! অভিযোগ কেরলের অর্থমন্ত্রীর

ওয়েব ডেস্ক : কিংবদন্তী আর্জেন্টাইন তারকা লিওনেল মেসি (Lionel Messi) ও আর্জেন্টিনার (Argentina) বিরুদ্ধে বড় অভিযোগ আনলেন কেরলের (Kerala) অর্থমন্ত্রী ভি আবদুররহিম। তিনি অভিযোগ করেছেন, কেরলে খেলতে আসার কথা ছিল আর্জেন্টিনার। তার জন্য ২৫০ কোটি টাকা নিয়েছিল তারা। কিন্তু, তারা খেলতে না আসায় প্রতারণা হয়েছে বলেই দাবি করেছেন তিনি।

মূলত, গত নভেন্বরে এই ম্যাচ হওয়ার কথা ছিল। অস্ট্রেলিয়ার বিরুদ্ধে এই প্রীতি ম্যাচ খেলতে লিওনেল মেসির আর্জেন্টিনা (Argentina)। কিন্তু শেষ পর্যন্ত সেই ম্যাচ আয়োজিত হয়নি বলেই খবর। জানা গিয়েছে, আন্তর্জাতিক ফুটবল সংস্থার কাছ থেকে কোনও অনুমতি না মেলায় আয়োজিত হয়নি এই ম্যাচ। সেই সময় বলা হয়েছিল, মার্চে এই ম্যাচ আয়োজিত হবে।

আরও খবর : দীপ্তি সংঘকে ২১ গোলে হারাল ইস্টবেঙ্গল

সেই মতো প্রচার শুরু করে দিয়েছিলেন কেরলের বাম সরকার। এদিকে কেরলে রয়েছেন বহু ফুটবল ভক্ত। আর মেসিকে রাজ্যে আনলে ভোটেও এর প্রভাব পড়বে বলেও আশাবাদী ছিল কেরল সরকার। কিন্তু মেসি আসেননি কেরালায়। ফলে বেশ অস্বস্তির মধ্যে পড়েছে সে রাজ্যের সরকার। এদিকে মানুষকে ঠকানো হয়েছে বলেও অভিযোগ তুলেছে কংগ্রেস।

আর এ নিয়ে কেরলের (Kerala) অর্থমন্ত্রী ভি আবদুররহিম দাবি করেছেন, স্পনসর জোগাড় করে ২৫০ কোটি টাকা তোলা হয়েছিল। তা দেওয়া হয়েছে আর্জেন্টিনা দলকে। কিন্তু আমাদের সঙ্গে প্রতারণা হয়েছে। এখন এ নিয়ে কার কাছে যাব, তা বুঝতে পারছেন না বলেও জানিয়েছেন তিনি।